CELEX: 32016D0159
Language: et
Date: 2016-02-04 00:00:00
Title: Komisjoni rakendusotsus (EL) 2016/159, 4. veebruar 2016, millega kehtestatakse toetus- ja maksetaotluste ning seonduva teabe esitamise kord seoses Euroopa Parlamendi ja nõukogu määruses (EL) nr 652/2014 osutatud taimekahjurite tõrjeks võetavate erakorraliste meetmetega (teatavaks tehtud numbri C(2016) 524 all)

6.2.2016   
            
            
               ET
            
            
               Euroopa Liidu Teataja
            
            
               L 31/51
            
         KOMISJONI RAKENDUSOTSUS (EL) 2016/159,
   4. veebruar 2016,
   millega kehtestatakse toetus- ja maksetaotluste ning seonduva teabe esitamise kord seoses Euroopa Parlamendi ja nõukogu määruses (EL) nr 652/2014 osutatud taimekahjurite tõrjeks võetavate erakorraliste meetmetega
   
      
         (teatavaks tehtud numbri C(2016) 524 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. mai 2014. aasta määrust (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ, (1) eriti selle artikli 36 lõiget 5,
   ning arvestades järgmist:
   
               (1)
            
            
               Vastavalt määruse (EL) nr 652/2014 artikli 16 lõikele 1 võib liikmesriikidele anda toetust erakorraliste meetmete jaoks, mida rakendatakse juhul, kui on kinnitust leidnud mõne kõnealuse määruse artiklis 17 loetletud taimekahjuri esinemine.
            
         
               (2)
            
            
               Liikmesriigid saadavad komisjonile ametliku teatise taimekahjurite esinemise kohta vastavalt komisjoni rakendusotsuse 2014/917/EL (2) artiklitele 1 ja 2. Ametlikus teatises sisalduv teave on esialgne teave taimekahjurite esinemise kohta.
            
         
               (3)
            
            
               Selleks et tagada usaldusväärne finantsjuhtimine ja liikmesriikide poolt taimekahjurite tõrjeks võetud meetmeid käsitleva teabe kiire edastamine, on asjakohane kindlaks määrata toetus- ja maksetaotluste esitamise kuupäevad ning täpsustada nõutava teabe üksikasjad. Eelkõige tuleb liikmesriikidel esitada esialgsed ja ajakohastatud hinnangud kantavate kulude kohta.
            
         
               (4)
            
            
               Vaja on täpsustada ümberarvestuskurss, mida kohaldatakse selliste liikmesriikide kulukalkulatsioonide ja maksetaotluste suhtes, mille omavääring ei ole euro.
            
         
               (5)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Esialgne teave hinnanguliste kulude kohta
   Liidult rahalise toetuse saamiseks esitavad liikmesriigid kahe kuu jooksul pärast määruse (EL) nr 652/2014 artiklis 17 osutatud taimekahjurit käsitleva ametliku kinnituse saatmist esialgse teabe asjaomase taimekahjuri esinemise kohta. Eespool nimetatud esialgse teabena käsitatakse rakendusotsuse 2014/917/EL artiklites 1 ja 2 kirjeldatud ning komisjonile esitatud teatist.
   Hiljemalt kuus kuud pärast ametlikku kinnitust taimekahjuri esinemise kohta esitavad liikmesriigid komisjonile määruse (EL) nr 652/2014 artikli 16 lõike 1 alusel toetustaotluse, kasutades käesoleva otsuse I lisas sätestatud vormi kohast elektroonilist faili.
   Taotlus sisaldab järgmist teavet:
   
               a)
            
            
               määruse (EL) nr 652/2014 artikli 18 lõike 1 punktis a osutatud hinnangulised tegevuskulud;
            
         
               b)
            
            
               määruse (EL) nr 652/2014 artikli 18 lõike 1 punktis b osutatud hinnangulised kulud, mis on seotud kolmandate isikutega sõlmitud teenuslepingutega;
            
         
               c)
            
            
               määruse (EL) nr 652/2014 artikli 18 lõike 1 punktis c osutatud hinnangulised kulud, mis on seotud omanikele ja ettevõtjatele makstud hüvitistega;
            
         
               d)
            
            
               vajaduse korral määruse (EL) nr 652/2014 artikli 18 lõike 1 punktis e osutatud muud taimekahjuri likvideerimise jaoks olulised hinnangulised kulud koos asjakohase põhjendusega.
            
         Pärast teises lõigus osutatud teabe esitamist esitavad liikmesriigid iga kolme kuu järel ajakohastatud teabe kõnealuses lõigus osutatud kulude kohta.
   Toetustaotlused, mis on välja saadetud varasematel kalendriaastatel taimekahjuri likvideerimise ja/või selle leviku takistamise jaoks oluliste hinnanguliste kulude katmiseks, peaksid sisaldama käesoleva otsuse I lisa ajakohastatud versiooni.
   Artikkel 2
   Maksetaotlused
   Liikmesriigid edastavad komisjonile hiljemalt kuue kuu möödudes iga-aastases rahastamisotsuses kindlaks määratud kuupäevast või taimekahjuri likvideerimise ja/või selle leviku takistamise lõpetamist käsitleva kinnituse kuupäevast, olenevalt sellest, kumb on varasem, järgmised dokumendid:
   
               a)
            
            
               maksetaotlus kantud rahastamiskõlblike kulude kohta, kasutades selleks käesoleva otsuse II lisas sätestatud vormi kohast elektroonilist faili;
            
         
               b)
            
            
               tehniline aruanne vastavalt käesoleva otsuse III lisale.
            
         Artikkel 3
   Ümberarvestuskurss
   Kui liikmesriik esitab kuluhinnangud või kantud kulud muus vääringus kui euro, arvestab ta need summad ümber eurodeks vastavalt asjakohase toetustaotluse esitamise kuu esimesele päevale eelnevale kõige hiljutisemale vahetuskursile, mille on kehtestanud Euroopa Keskpank.
   Artikkel 4
   Kohaldatavus
   Käesolevat otsust kohaldatakse taimekahjurite esinemise juhtude suhtes, millest komisjoni on teavitatud 1. jaanuaril 2016 või pärast seda.
   Artikkel 5
   Adressaadid
   Käesolev otsus on adresseeritud liikmesriikidele.
   
      Brüssel, 4. veebruar 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 189, 27.6.2014, lk 1.
   
      (2)  Komisjoni rakendusotsus 2014/917/EL, 15. detsember 2014, millega sätestatakse üksikasjalikud eeskirjad nõukogu direktiivi 2000/29/EÜ rakendamiseks seoses kahjulikest organismidest teatamise ja liikmesriikide võetud või kavandatavate meetmetega (ELT L 360, 17.12.2014, lk 59).
   
      I LISA
      A.   LIKVIDEERIMINE
      
         
      
         
      B.   LEVIKU TAKISTAMINE
      
         
      
         
      C.   MUUD MEETMED:
      
         
      
         
   
   
      II LISA
      A.   LIKVIDEERIMINE
      
         
      
         
      
         
      B.   LEVIKU TAKISTAMINE
      
         
      
         
      
         
      C.   MUUD MEETMED
      
         
      
         
      
         
   
   
      III LISA
      Tehniline aruanne peab sisaldama järgmist:
      
                  1)
               
               
                  meetmete rakendamise alg- ja lõppkuupäevad;
               
            
                  2)
               
               
                  rakendatud tehniliste meetmete kirjeldus koos peamiste arvnäitajatega;
               
            
                  3)
               
               
                  epidemoloogilised kaardid (piiritletud ala, taimekahjuri esinemise piirkond jne);
               
            
                  4)
               
               
                  üksikasjalik teave taimekahjuri likvideerimise, selle leviku takistamise või muude pärast asjaomaste meetmete kohaldamist lõpuleviidud meetmete kohta;
               
            
                  5)
               
               
                  epidemioloogiliste uuringute tulemused;
               
            
                  6)
               
               
                  muud asjakohased dokumendid.